Diari Oficial de la Generalitat Valenciana


Sumari del DOGV 4704, del 03-03-2004 (2004/2166)

ACORD de 27 de febrer de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sagunt.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4704

Data del DOGV
:   03-03-2004

Secció del DOGV
:   V. ALTRES ANUNCIS - F) EXPROPIACIONS

Número del document
:   2004/2166


Data del document
:   27-02-2004

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Sagunt
    * administració local
    * expropiació

ACORD de 27 de febrer de 2004, del Consell de la Generalitat, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sagunt. [2004/2166]
  
El Consell de la Generalitat, en la reunió del dia 27 de febrer de 2004, va adoptar l'acord següent:
  
L'Ajuntament de Sagunt va aprovar el corresponent projecte d'obres, i després del compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa, per a l'execució del projecte de rehabilitació de la Casa dels Berenguers.
  
Esta declaració d'urgent ocupació es justifica per les raons següents:
  
La necessitat de procedir a l'execució del projecte d'obres de rehabilitació de la Casa dels Berenguers de manera urgent, atés l'avançat estat de deterioració de l'immoble, així com per tractar-se d'un projecte finançat, en la seua major part, per la Conselleria de Cultura, Educació i Esport.
  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i ha presentat reclamacions l'únic afectat, que van ser resoltes per la corporació. En l'expedient consten l'aprovació del projecte d'obres, l'acta de replantejament i la retenció de crèdit.
  
Per tot això, i ateses les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei 5/1983, de 30 de desembre, de la Generalitat, a proposta del conseller de Justícia i Administracions Públiques, el Consell de la Generalitat
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Sagunt per a l'execució del projecte de rehabilitació de la Casa dels Berenguers.
  
Relació de béns afectats
  
Finca núm. 1: solar, carrer Teatre Romà, núm. 3.
  
Propietari: Sr. José Mª. Rondán Sanchis (70.228.529-B).
  
Domicili: carrer de l'Om, 17, Sagunt.
  
Superfície: 283,75 m².
  
Valoració: 74.490,05 euros.
  
Finca núm. 2: planta transformació.
  
Propietari: Sr. José Mª. Rondán Sanchis (39.446.079-R).
  
Domicili: carrer de l'Om, 17, Sagunt.
  
Superfície: 9,88 m².
  
Valoració: 3.858,12 euros.
  
Finca núm. 4: pati lateral i 2 pisos.
  
Propietari: Sr. José Mª. Rondán Sanchis (31.677.387-K).
  
Domicili: carrer de l'Om, 17, Sagunt.
  
Superfície pati lateral: 23,80 m².
  
Superfície pisos: 47,70 m².
  
Valoració pati lateral: 6.247,98 euros.
  
Valoració pisos: 6.782,81 euros.
  
Valoració total: 13.030,79 euros.
  
El present Acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit al·legacions davant de la corporació local expropiadora, als efectes d'esmenar possibles errors que s'hagen produït en relacionar els béns afectats per la urgent ocupació.
  
Este acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els següents recursos:
  
a) Recurs potestatiu de reposició davant del Consell de la Generalitat, en el termini d'un mes, comptador a partir del dia següent a aquell en què tinga lloc la publicació de l'Acord en el Diari Oficial de la Generalitat Valenciana. En el cas que la persona interessada siga d'una altra administració pública, podrà requerir a la Generalitat perquè anul·le o revoque l'acord en el termini de dos mesos, comptadors des de la publicació d'este acord en el Diari Oficial de la Generalitat Valenciana. Contra la desestimació expressa del recurs potestatiu de reposició o del requeriment o, si és procedent, contra la seua desestimació presumpta pel transcurs d'un mes, es podrà interposar en el termini de dos mesos recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver interposat recurs administratiu potestatiu de reposició, no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir del dia següent de la publicació de l'Acord en el Diari Oficial de la Generalitat Valenciana, segons els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que les persones interessades puguen exercitar qualsevol altra via que estimen oportuna.
  
Valencia, 27 de febrer de 2004
  
El conseller secretari del Consell de la Generalitat,
  
ALEJANDRO FONT DE MORA TURÓN